burgasdotpro/wikipedia huggingface dataset:
Posunkovaná slovenčina

Posunkovaná slovenčina nie je prirodzený jazyk slovenskej komunity nepočujúcich, ale umelý jazyk vytvorený osobami, ktoré nie sú používateľmi slovenského posunkového jazyka, aby sa s nepočujúcimi príslušníkmi komunity nepočujúcich mohli dohovoriť. Na rozdiel od slovenského posunkového jazyka je závislá na hovorenom jazyku, v tomto prípade na slovenčine, keď sa ku každému slovenskému slovu priraďuje posunok. Zjednodušene môžeme povedať, že posunkovaná slovenčina prijíma gramatiku slovenčiny, ktorá je súčasne hlasne alebo bezhlasne artikulovaná, a len si požičiava posunky zo slovníka slovenského posunkového jazyka. To znamená, že posunkovaná slovenčina sa snaží zviditeľniť slovník a gramatiku slovenského jazyka. Posunkovaná slovenčina nemá svoju vlastnú gramatiku.
1. slovenská národná hokejová liga 1964/1965

1. slovenská národná hokejová liga 1964/1965 bola druhou sezónou samostatnej nižšej slovenskej hokejovej súťaže. Hrala sa ešte ako D-skupina celoštátnej druhej ligy. Víťazom sa stala Žilina, ktorá skončili na konečnom 1. mieste v základnej časti. Do najvyššej súťaže však z kvalifikácie nepostúpila. Vypadlo družstvo Štart Nitra, ktoré v nasledujúcej sezóne nahradilo družstvo Jednota Trenčín
O postup do celoštátnej ligy.
Kvalifikáciu po rozhodnutí o postupujúcich nedohrali.
1. slovenská národná hokejová liga 1965/1966

1. slovenská národná hokejová liga 1965/1966 bola treťou sezónou samostatnej nižšej slovenskej hokejovej súťaže. Hrala sa ešte ako D-skupina celoštátnej druhej ligy. Víťazom sa stal Trenčín, ktorý skončil na konečnom 1. mieste v základnej časti, v kvalifikácii si ale postup do najvyššej súťaže navybojoval. Vypadlo družstvo Jednota Trenčín, ktoré v nasledujúcej sezóne nahradila AC Nitra.
Korčák

Korčák je priezvisko, pozri Korčák (priezvisko), napr.:
Akvadukt v Segovii

Akvadukt v Segovii je jeden z najlepšie dochovaných antických rímskych akvaduktov na Pyrenejskom polostrove. Patrí k dominantám španielskeho mesta Segovia, je i na jeho erbovnom znaku.
Pre svoju mimoriadnu historickú hodnotu bol v roku 1985 akvadukt spoločne s historickou časťou Segovie zapísaný na zoznam svetového dedičstva UNESCO.
Segovia

Segovia je mesto v strednom Španielsku severne od Madridu, stredisko provincie Segovia v autonómnom spoločenstve Kastília a León. 
V meste sa nachádza niekoľko významných historických pamiatok, ako napríklad katedrála, staré mesto a akvadukt.
Staré mesto a akvadukt boli v roku 1985 zapísané na zoznam svetového dedičstva UNESCO.
Oranžéria

Oranžéria je druh skleníka alebo stavby, ktorý je určený najmä na pestovanie citrusov a iných subtropických rastlín. Vedľajším využitím je používanie na rozmnožovanie ďalších rastlín.
Oranžérie vznikali v krajinách mierneho pásma v stredoveku, časom boli nahradené skleníkmi, ktoré majú oveľa komplexnejšiu funkciu zhromažďujúc oveľa širšie spektrum rastlín. Najskôr vznikali na dvoroch šľachticov, postupne sa potom šírili aj na pozemky rôznych inštitúcii ako sú botanické spoločnosti, školy či ústavy.
Slovenská liga

Slovenská liga bola pravidelná súťaž v ľadovom hokeji hraná na Slovensku v rokoch 1938 až 1944.
Sezóna 1938/39.
Majstrovstvá Slovenska boli zohraté v Banskej Bystrici za účasti 8 mužstiev. Majstrom sa stalo mužstvo VŠ Bratislava. Finálový zápas: VŠ Bratislava - ŠK Banská Bystrica 1:0.
Sezóna 1939/40.
Víťazi štyroch župných skupín postúpili do finálovej súťaže, ktorá sa hrala v Prešove. Namiesto víťaza župy ŠK Žilina hral na majstrovstvách tím Dolnokubínský ŠK, ďalšími účastníkmi boli VŠ Bratislava, Slávia Prešov a ŠK Banská Bystrica. Zvíťazilo mužstvo VŠ Bratislava. 
Zostava majstra: Dibarbora - Senese, Osvaldík, Chmel, Štolc, Javůrek, Suchý, Brežný, Dohányi.
Sezóna 1940/41.
Víťazi štyroch župných skupín postúpili do finálového turnaja, ktorý sa hral v Bratislave. Majstrovstvá Slovenska sa zúčastnili ŠK Bratislava, ŠK Žilina, ŠK Banská Bystrica a Slávia Prešov. Zvíťazilo mužstvo ŠK Bratislava.
Sezóna 1941/42.
Hrané prvýkrát ako Slovenská liga. 10 účastníkov spolu hralo každý s každým dva vzájomné zápasy, účastníci na prvom a druhom mieste v skupinách postúpili do finálovej súťaže, kde hral každý s každým jedenkrát. Zvíťazilo mužstvo ŠK Bratislava.
Sezóna 1942/43.
10 účastníkov spolu hralo každý s každým dva vzájomné zápasy, účastníci na prvom a druhom mieste v skupinách postúpili do finále, kde hral každý s každým jedenkrát. Zvíťazilo mužstvo OAP Bratislava (armádny klub).
Sezóna 1943/44.
10 účastníkov spolu hralo každý s každým dva vzájomné zápasy, účastníci na prvom a druhom mieste v skupinách postúpili do finále, kde hral každý s každým jedenkrát. Zvíťazilo mužstvo OAP Bratislava, hoci prehralo s HC Tatry 1:3.
Chloe

Chloe alebo Chloé je ženské krstné meno. Meno pochádza z gréčtiny, jeho význam je "mladý výhonok, púčik". Ide o vedľajšie meno gréckej bohyne zeme Demeter. Meno sa vyskytuje aj v Biblii v Prvom liste Korinťanom (1, 11); Chloe bola významnou spolupracovníčkou svätého apoštola Pavla v Korintskej cirkvi. Pravdepodobne ona dala svätému Pavlovi podnet na napísanie Prvého listu Korinťanom. Sviatok svätej Chloe sa v Korinte slávi v nedeľu po 13. februári spolu so svätými Títom, Justom a Krispom.
Číta sa [:Chloe:] (podľa gréckej výslovnosti) alebo [:Kloe:] (podľa anglickej výslovnosti).
Lucy Maud Montgomeryová

Lucy Maud Montgomeryová (* 30. november 1874, Clifton, Ostrov princa Eduarda, Kanada – † 24. apríl 1942, Toronto, Kanada) bola kanadská spisovateľka. 
Životopis.
Narodila sa v Cliftone na Ostrove princa Eduarda v Kanade. Jej rodičia boli Hugh John Montgomery a Clara Woolner Macneill. Keď mala Lucy Maud necelé dva roky, jej matka umrela na tuberkulózu. Lucin otec sa rozhodol, že sa presťahuje na západ Kanady, kde sa neskôr znovu oženil. Lucy zostala na farme starých rodičov z matkinej strany v Cavendishi. Tu ako 9-ročná začala písať prózu.
V školskom roku 1893 – 1894 študovala na Prince of Wales College a získala učiteľskú licenciu. Potom v roku 1898 začala učiť na škole Lower Bedeque. V tom istom roku jej zomrel starý otec. Hneď sa vrátila do Cavendishu, aby sa starala o starú mamu. Zostala tam trinásť rokov s výnimkou rokov 1901 až 1902, keď pracovala ako korektorka pre "Morning Chronicle" a "The Daily Echo" v Halifaxe.
V roku 1905 napísala svoju prvú knihu "Anna zo Zeleného domu". Poslala ju do mnohých vydavateľstiev, ale vo všetkých ju odmietli. Rukopis teda skryla do škatule a zabudla naň. Znova ho našla v roku 1907 a vtedy už mala väčšie šťastie. Našla vydavateľa, vďaka ktorému Anna Shirleyová uzrela svetlo sveta v knižnej podobe. Stalo sa to o rok neskôr.
Keď v roku 1911 zomrela Lucy stará mama, vydala sa za reverenda Ewena MacDonalda, s ktorým bola tajne zasnúbená od roku 1906. Spolu sa presťahovali do Leaskdale v Ontariu. Tu sa im neskôr narodili tri deti. Chester v r. 1912, Hugh sa narodil mŕtvy v r. 1914 a Stuart v r. 1915. Lucy Maud tu napísala väčšinu svojich kníh.
Po svadbe už na Ostrove princa Eduarda nebývala. Chodievala tam len na návštevu. Svojimi príbehmi však tento ostrov preslávila. Odohrali sa tu všetky okrem jedného.
Lucy Maud Montgomeryová zomrela v Toronte 24. apríla 1942, ale pochovali ju v Cavendishi na Ostrove princa Eduarda.
Bukové vrchy

Bukové vrchy alebo staršie alternatívne "Bukové hory" môžu byť:
Bukové hory je prírodná rezervácia v Česku, pozri Prírodná rezervácia Bukové hory
Bioware

BioWare Corp. je kanadská spoločnosť, sídliaca v Edmontone, Alberte. Zaoberá sa najmä vývojom počítačových a konzolových hier. Bola založená vo februári 1995 tromi kanadskými doktormi, Rayom Muzykom, Gregom Zeschukom, a Augustinom Yipom. Známou sa stala hlavne vďaka svojim úspešným počítačovým RPG hrám, ako napríklad "Baldur’s Gate" a "Neverwinter Nights", ktoré získali niekoľko ocenení. Vytvorili taktiež niekoľko úspešných konzolových hier: "Star Wars: Knights of the Old Republic", "Jade Empire", "Mass Effect", "Sonic Chronicles: The Dark Brotherhood", a "Dragon Age: Origins". Prvé tri hry boli neskôr adaptované aj na PC, zatiaľ čo Dragon Age bol vyvíjaný pre PC a konzoly súčasne.
Muzyka and Zeschuk sú momentálne vo vedení BioWare, zatiaľ čo Augustine Yip sa v roku 1997 vrátil k medicíne.
Dejiny Spoločnosti.
BioWare bol založený vo februári 1995 Rayom Muzykom, Gregom Zeschukom a Augustinom Yipom, ktorý spolu vyštudovali medicínu na Albertskej Univerzite (University of Alberta). Ich prvá hra bola vydaná už nasledujúci rok. Počas svojich desiatich rokov ako nezávislá spoločnosť, BioWare vyvinul Shattered Steel, sériu Baldur’s Gate, MDK2, Neverwinter Nights, a Jade Empire. Mal vydavateľské vzťahy so spoločnosťami ako Interplay (cez Black Isle Studios), Infogrames/Atari, LucasArts a Microsoft. 
V novembri 2005 BioWare spojil svoje sily so spoločnosťou Pandemic Studios, avšak už v októbri 2007 bolo toto spojenectvo odkúpené firmou Electronic Arts. BioWare sa tak stal časťou EA, no zanechal si vlastnícke práva na svoje produkty.
BioWare momentálne pracuje na minimálne troch projektoch: MMORPG "", Mass Effect 3 a ďalší projekt o ktorom zatiaľ neboli zverejnené žiadne detaily. 
Rast spoločnosti vyústil do vzniku dvoch nových štúdií. Prvé, nachádzajúce sa v Austine, Texase a vedené veteránmi v tomto odvetví Gordonom Waltonom a Richardom Vogelom, bolo vytvorené pre prácu na spomínanom MMORPG projekte. V marci 2009 bolo otvorené ďalšie štúdio v Montreali, Quebecu, ktoré ma pomáhať s prebiehajúcimi projektami.
Ernst Hans Gombrich

Ernst Hans Gombrich, CBE, (* 30. marec 1909, Viedeň, Rakúsko - † 3. november 2001, Londýn, Spojené kráľovstvo) bol britský historik a teoretik umenia rakúskeho pôvodu.
Životopis.
Narodil sa ako tretie dieťa svojich rodičov. Jeho rodičia mali židovský pôvod a pochádzali z Nemecka. Otec bol právnik, matka koncertná pianistka a aj vďaka svojmu spoločenskému postaveniu poznali mnohých známych ľudí vtedajšej doby. Avšak aj napriek tomu, že patrili k strednej vrstve, nežili v prepychu. Bolo to najmä kvôli zlým hospodárskym pomerom, ktoré v tých časoch vládli vo Viedni.
Gombrich vo svojom rodnom meste navštevoval humanistické gymnázium Tereziánskej akadémie a v rokoch 1928 - 1933 študoval dejiny umenia a klasickú archeológiu na Viedenskej univerzite, ktorá bola najprogresívnejším umeleckohistorickým centrom konca 19. a začiatku 20. storočia. Jeho učiteľmi tu boli také osobnosti ako napríklad Julius von Schlosser, Emanuel Loewy a Alois Riegl. A práve oni mali na mladého Gombricha veľký vplyv. Usmernili ho nielen v názoroch na život, ale predovšetkým ovplyvnili jeho pohľad na umenie. Ako vo svojej monografii uvádza Ján Bakoš: „Gombrich nielen vyštudoval na Viedenskej univerzite, ale sám seba vždy považoval za prívrženca doktríny dejín umenia, ktorú rozvinula Viedenská škola.“
Po ukončení štúdií mal možnosť spolupracovať s rakúskym historikom umenia Ernstom Krisom, ktorý bol členom krúžku Sigmunda Freuda. Spolu napísali štúdiu o dejinách a teórii karikatúry a Kris Gombricha uviedol do problematiky psychológie umenia.
Vo veku dvadsaťsedem rokov tento všestranný historik a teoretik opustil kvôli svojmu židovskému pôvodu Rakúsko a usadil sa v Londýne. Tu potom strávil väčšinu svojho života. Hneď po príchode do Anglicka získal miesto medzi významnými bádateľmi vo Warburgovom inštitúte. Tu ho Fritz Saxl, riaditeľ Warburgovej kultúrnovednej knižnice, poveril úlohou spracovať literárnu pozostalosť zakladateľa knižnice Abyho Warburga. Z tejto činnosti vznikla rozsiahla monografia o Warburgovi.
Kyselina bromovodíková

Kyselina bromovodíková je roztok plynného bromovodíka. Označuje sa chemickým vzorcom HBr.
Kyselina bromovodíková je silná bezkyslíkatá kyselina, jedna z najsilnejších zatiaľ objavených minerálnych kyselín. Teplota topenia a varu závisí od koncentrácie. Najvyššia dostupná koncentrácia kyseliny bromovodíkovej je 47,63 hmotnostných % t.j. 8,89 M.
Využitie.
Jej neutralizáciou sa dajú pripraviť soli tejto kyseliny, bromidy. Takto sa pripravujú najmä bromidy zinku, vápniku a sodíku.
V organickej chémii sa využíva na bromácie uhľovodíkov a ich derivátov, čím vznikajú organobromidy. Okrem toho je táto kyselina taktiež schopná rozštiepiť určité étery, pomocou odštiepenia jednej z alkylových či arylových skupín a nahradenie ich buď atómom brómu alebo vodíku (závisí od mechanizmu podľa, ktorého táto reakcia prebieha)
Výroba.
Reakciou brómu a vodíka.
Vyrába sa priamou syntézou brómu a vodíka za použitia katalyzátora.
H2 + Br2 → 2 HBr
Reakciou brómu, oxidu siričitého a vody.
Ďalším spôsobom prípravy je reakcia brómu, vody a oxidu siričitého, reakcia prebieha podľa nasledovnej rovnice:
Br2 + SO2 + 2 H2O → H2SO4 + 2 HBr
Reakciou kyseliny sírovej a bromidu.
Alternatívne sa dá pripraviť prikvapkávaním zriedenej kyseliny sírovej do anorganického bromidu (napr.: bromid draselný). Vtedy prebieha nasledovná reakcia:
H2SO4 + KBr → KHSO4 + HBr
Pri tejto reakcii sa nesmie použiť koncentrovaná kyselina sírová, pretože tá by mohla zredukovať na bróm. Teplota reakčnej zmesi nesmie presiahnuť 75 °C, pretože tým môže taktiež vzniknúť bróm, preto sa musí reakčná zmes chladiť (napr. pomocou ľadového kúpeľa). Hydrogensíran vzniknutý pri reakcii, sa dá odfiltrovať a kyselina zakoncentrovať oddestilovaním vody, až kým nie je koncentrácia HBr 47,63 %.
Reakciou tetralínu s brómom.
Kyselinu bromovodíkovú taktiež možno pripraviť reakciou tetrahydronaftalénu (tetralínu) s brómom. Tetralín sa pred reakciou chladí ľadovým kúpeľom, pričom sa k nemu následne bróm pomaly prikvapkáva. Reakcia prebieha podľa nasledovnej rovnice:
4 Br2 + C10H12 → C4H8Br4 + 4 HBr
Pri tejto reakcii ide vlastne o bromáciu tetralínu, kedy sa polovica atómov brómu naviaže na tetralín, čím nahradia 4 atómy vodíku, ktoré sa následne zlúčia s druhou polovicou brómových atómov, čím vznikne kyselina bromovodíková.
Kyselina jodovodíková

Kyselina jodovodíková je vodný roztok jodovodíka. Označuje sa chemickým vzorcom HI. Je to bezfarebná silná bezkyslíkatá kyselina, ktorá je vo vodných roztokoch prakticky ionizuje. Ide o jednu z najsilnejších kyselín, má veľmi silné korozívne vlastnosti. 
Koncentrované roztoky mávajú zvyčajne 48 až 57 % HI. 
Reakcie.
Kyselina jodovodíková reaguje s vzdušným kyslíkom za vzniku jódu:
Ako ostatné halogenovodíky, jodovodík sa aduje na alkény za vzniku alkyljodidov. Dá sa použiť ako redukčné činidlo, napríklad pri redukcii aromatických nitrozlúčenín na anilíny.
Cativa proces.
Cativa proces predstavuje hlavné priemyselné použitie kyseliny jodovodíkovej, ktorá v ňom funguje ako kokatalyzátor pri tvorbe kyseliny octovej prostredníctvom karbonylácie metanolu.
Nelegálne použitie.
Kyselina jodovodíková je v USA zaradená na zoznam látok, ktoré sa používajú ako nelegálne drogy alebo pri výrobe nelegálnych drog, pretože sa používa ako redukčné činidlo pri výrobe metamfetamínu z efedrínu alebo pseudoefedrínu (ktoré sa dajú izolovať zo sprejov na uvoľnenie dýchacích ciest).
Medzinárodný deň nepočujúcich

Medzinárodný deň nepočujúcich je akcia, ktorá sa koná od roku 1958 v každom štáte vo svete i v Česko-Slovensku. To vyplýva z Valného zhromaždenia Svetovej federácie nepočujúcich 2. septembra 1957 v Ríme, ktoré uznieslo každú štvrtú septembrovú nedeľu usporiadať v jednotlivých krajinách Medzinárodný deň nepočujúcich. Existuje aj Medzinárodný týždeň nepočujúcich, ktorý sa koná každý štvrtý septembrový týždeň, ak v tomto týždni je štvrtá septembrová nedeľa. Avšak na Slovensku sa tradične koná v 2. alebo v 3. týždni v septembri.
Zámerom Medzinárodného dňa nepočujúcich je oboznámiť politikov, verejnú správu a širokú verejnosť s úspechmi nepočujúcich a o účasti komunity nepočujúcich. Tieto dni sú tiež ukážkou solidarity medzi nepočujúcimi a ich prívržencami a sú využívané ako čas na povzbudenie väčšieho úsilia presadzovať práva nepočujúcich. 
Od roku 1978 v čase dohody medzi Čechmi a Slovákmi sa uskutočňovala akcia Medzinárodného dňa nepočujúcich Česi zvlášť a Slováci zvlášť.
Majstrovstvá Európy vo futbale 1976

Majstrovstvá Európy vo futbale 1976 boli 8. Majstrovstvá Európy vo futbale. Konali sa v Juhoslávii od 16. júna do 20. júna 1976. Z kvalifikácie postupovali štyri tímy. Turnaj vyhrala reprezentácia Česko-Slovenska keď vyhrala vo finále po penaltách nad reprezentáciou Západného Nemecka. Najlepším strelcom sa stal Nemec Dieter Müller so 4 gólmi.
Kvalifikácia.
Kvalifikácia sa uskutočnila v dvoch fázach. Prvá fáza (skupinová), sa hrala v rokoch 1974 a 1975 v ôsmich štvorčlenných skupinách z ktorých postupoval len prvý. Druhá fáza (štvrťfinálová), sa hrala v máji 1976 a víťaz dvojzápasu postúpil do záverečného turnaja.
Kvalifikované tímy:
Strelci.
4 góly
2 góly
1 gól
Microsoft Visual Studio Debugger

Microsoft Visual Studio Debugger je debugger, ktorý sa dodáva so všetkými verziami Microsoft Visual Studio. Tento debugger bol inšpirovaný CodeView debuggerom, nezávislým, textovo-orientovaným debuggerom vydávaným s Microsoft Visual C++ verziou 1.5 a skoršou.
Pokročilejšie možnosti novšej verzie zahŕňajú:
Hlavným nedostatkom Visual Studio Debuggera je absencia možnosti sledovať vykonávanie až do kódu jadra OS. Toto je však možné s pomocou prídavku VisualDDK. Avšak sledovanie kódu jadra Windows je väčšinou realizované s pomocou WinDbg, KD alebo SoftICE.
Termínovaný vklad

Termínovaný vklad je bankový produkt, určený na zhodnotenie voľných finančných prostriedkov. Ide o produkt, ktorý je vhodný pre ľudí, ktorí si plánujú vložiť určitú sumu peňazí na vopred stanovenú dobu (viazanosti). Termínovaný vklad môže byť buď jednorazový alebo automaticky obnovovaný. Jednorazový termínovaný vklad zaniká v termíne svojej viazanosti. Vkladateľ sa pri založení termínovaného vkladu rozhodne, či po skončení splatnosti sa vklad automaticky obnoví na rovnaké obdobie, alebo sa ukončí a prostriedky aj s úrokmi sa prevedú na bežný účet. 
Úroky sa pri termínovaných vkladoch buď pripisujú k vkladu pravidelne v určitých intervaloch, alebo ich banka môže prevádzať na bežný účet. Pokiaľ sú pripisované k vkladu, tie sa ďalej úročia čím vkladateľ získava aj úroky z úrokov.
Z pohľadu lehoty viazanosti (fixácie úrokovej sadzby) možno termínované vklady rozdeliť na krátkodobé s lehotou viazanosti od niekoľkých dní do 1 roka a strednodobé s lehotou viazanosti vyššou ako 1 rok. Dlhodobé termínované vklady s lehotou viazanosti dlhšou ako 5 rokov sú zriedkavé. 
Úročenie termínovaných vkladov závisí od lehoty viazanosti vkladu a výšky vloženej sumy. Čím je dlhšia viazanosť a čím vyššia je vložená suma, tým je úročenie vkladu vyššie. Lehoty viazanosti si klient zvolí pri zriaďovaní vkladu. Najčastejšie banky ponúkajú termínované vklady na 1,3,6,9 mesiacov a potom 1 až 5 rokov.
Predčasné výbery z termínovaného vkladu pred uplynutím lehoty viazanosti sú zväčša spoplatňované. Tieto poplatky sú vo forme časti zarobených úrokov, prípadne niektoré banky strhnú aj celý úrok. V súčasnosti sú termínované vklady v ponuke všetkých obchodných bánk na Slovensku.
Termínované vklady sú chránené Fondom ochrany vkladov.
Termínovaný vklad predstavuje pre banku pomerne stabilný finančný zdroj, ktorý môže využívať pre svoje aktívne operácie (poskytovanie úverov).
Majstrovstvá Európy vo futbale 1980

Majstrovstvá Európy vo futbale 1980 boli 9. Majstrovstvá Európy vo futbale. Konali sa v Taliansku od 11. júna do 22. júna 1980. Z kvalifikácie postupovali sedem tímov a domáca reprezentácia. Turnaj vyhrala reprezentácia Západného Nemecka, keď vyhrala vo finále 2-1 nad reprezentáciou Belgicka. Najlepším strelcom sa stal Nemec Klaus Allofs s 3 gólmi.
Kvalifikácia.
Do kvalifikácie Majstrovstiev Európy roku 1980 vstúpilo celkom 31 tímov, ktoré bojovali celkovo o 8 postupových miest na záverečný finálový turnaj. Taliansko ako hostiteľ majstrovstiev sa kvalifikoval automaticky, a tak sa bojovalo o sedem miest.
Kvalifikované tímy:
Strelci.
3 góly
2 góly
1 gól
Charge karta

Charge karta je druh platobnej karty. Na rozdiel od kreditnej karty, prostriedky vyčerpané z charge karty sú splatné vždy v celku a do konkrétneho dňa v mesiaci. Charge kartu teda nie je možné splácať postupne. Všetky peniaze vyčerpané z Charge karty v jednom mesiaci sú splatné do určitého dňa nasledujúceho mesiaca. Na slovenskom trhu sa možno stretnúť s charge kartami American Express alebo Diners Club.
Bežný účet (banka)

Bežný účet je depozitný bankový produkt bez výpovednej lehoty. 
Významom bežných účtov je okamžitý prístup k vlastným prostriedkom na bežnom účte. Tento prístup môže byť buď hotovostný alebo bezhotovostný. Bežné účty sú zriaďované pre fyzické osoby, podnikateľov alebo právnické osoby. Bankami sú bežné účty predávané samostatne alebo ako súčasť balíka služieb. Základnou položkou balíka služieb je bežný účet.
Majstrovstvá Európy vo futbale 1984

Majstrovstvá Európy vo futbale 1984 boli 10. Majstrovstvá Európy vo futbale. Konali sa v Francúzsku od 12. júna do 27. júna 1984. Z kvalifikácie postupovali sedem tímov a domáca reprezentácia. Turnaj vyhrala reprezentácia Francúzska, keď vyhrala vo finále 2-0 nad reprezentáciou Španielska. Najlepším strelcom sa stal Francúz Michel Platini s 9 gólmi.
Kvalifikácia.
Do kvalifikácie Majstrovstiev Európy roku 1980 vstúpilo celkom 32 tímov, ktoré bojovali celkovo o 8 postupových miest na záverečný finálový turnaj. Francúzsko ako hostiteľ majstrovstiev sa kvalifikoval automaticky, a tak sa bojovalo o sedem miest.
Kvalifikované tímy:
Strelci.
9 gólov
3 góly
2 góly
1 gól
Irokézi (v užšom zmysle)

Irokézi (iné názvy: Irokézovia, vlastní Irokézi/Irokézovia; ) je bežné označenie tých 5 (neskôr 6) pôvodných kmeňov obyvateľov Severnej Ameriky, ktoré kedysi tvorili zväz známy ako Irokézska liga alebo Päť národov/Pätoro národov (neskôr Šesť národov/Šestoro národov).
V súčasnosti ich žije okolo 20 000 a to hlavne v New Yorku a Quebecu. Irokézi majú vlastné irokézske jazyky, ale hovoria zväčša anglicky. Vyznávajú náboženstvo domorodého proroka Handsome Lake-a alebo kresťanské náboženstvá.
Dejiny.
Pri príchode prvých Európanov do Severnej Ameriky obývali Irokézovia oblasť na severovýchode dnešných Spojených štátov amerických. Bývali v pravouhlých dlhých domoch s valcovými strechami. Živili sa lovom a pestovaním „troch sestier“ – kukurice, tekvice a fazule.
Koncom 16. storočia vznikla takzvaná Irokézska liga, známa aj ako Pätoro národov. Liga pozostávala z 5 pôvodných kmeňov (Mohawkovia, Onejdovia, Onondagovia, Kajugovia a Senekovia). V roku 1710 prijali do Ligy Tuskarorov a od roku 1722 je Liga známa ako Šestoro národov.
Dôležitými osobnosťami, ktoré urobili veľa pre zjednocovanie kmeňov, boli Hiawatha a Deganawida. V politickom živote zohrali významnú úlohu ženy. Veľkými nepriateľmi Irokézov boli kmene Hurónov a Algonquinov.
Súčasnosť.
Dnes pracuje veľa Irokézov v New Yorku, kde majú väčšiu možnosť získať zamestnanie ako v rezerváciach. Na výstavbe newyorských mrakodrapov mali významnu úlohu mohavskí stavební robotníci, ktorí netrpia závratom.
Symbolika v architektúre

Symbol v architektúre môže byť tvaroslovie nejakej budovy, alebo len časť tejto budovy, či nejaký ornament na fasáde tohto objektu (či už plošný alebo plastický), ktorý so svojím významom splynul do vnútornej jednoty – do akéhosi celku a tvorí neoddeliteľnú súčasť tejto budovy, čí jej časti. Ide o taký objekt, ktorý zastupuje či reprezentuje (aj) niečo iné, ako to na čo bol vytvorený a to na základe istej podobnosti, asociácie, či čisto len zhody.
Hlavnými vyjadrovacími prostriedkami symboliky v architektúre sú tvar, plocha, farba a proporcia.
Pôsobenie architektonického diela na človeka:
Vnímanie symboliky pozorovateľom.
Veľkú rolu pri vnímaní prostredia pozorovateľom zohrávajú:
intuícia, asociatívne myslenie, vedomé i podvedomé chápanie kultúrnych a spoločenských súvislostí, ktorých sme súčasťou a z ktorých architektúra pramení, podprahové vnímanie symbolov a pôsobenie základných archetypov zakódovaných v myslení – podnietenými skúsenosťami jedinca, ale aj celej spoločnosti. Svojím pôsobením architektúra spätne ovplyvňuje okolie, svojich užívateľov i okoloidúcich. Okrem toho svojím dispozičným riešením istým spôsobom organizuje všetky činnosti človeka – od spôsobu fungovania mesta až po tie najjednoduchšie úkony v domácnosti. Tvorba prostredia prostredníctvom architektúry je preto činnosť s veľkým vplyvom na človeka a malo by sa k nej pristupovať nanajvýš zodpovedne.
Úloha architekta v prostredí.
Každá architektúra, kde sa architekt pri jej tvorbe zamýšľal nad jej významom pre spoločnosť, zahrňuje nejaký prvok symbolizmu vo svojej kompozícii a tieto kvality obohacujú charakter architektúry ako celku. Je dôležité rozumieť, že explicitné zahrnutie symbolizmu pri tvorbe diela musí byť v ňom zahrnuté tak, aby symbolická hodnota nepresahovala alebo bola približne vyvážená s estetickou vlastnosťou.
Windows CE

Windows CE (oficiálne Windows Embedded CE od verzie 6.0 a skrátene tiež WinCE) je operačný systém firmy Microsoft pre malé počítače (Handheld PC, PDA). Windows CE je operačný systém reálneho času s hybridným jadrom, ktoré sa líši od jadra používaného klasickými Microsoft Windows pre osobné počítače, aj keď používa malú podmonožinu Win32 API. Podporuje procesory Intel x86 kompatibilné, MIPS, ARM, a Hitachi SuperH.
Funkcie.
Windows CE je optimalizovaný pre zariadenia, ktoré majú málo miesta pre uloženie operačného systému. Pre beh jadra systému stačí veľmi málo miesta, iba niekoľko jednotiek megabajtov. Prístroje sú často bez pamäťových jednotiek na ukladanie dát a preto Windows CE môže byť nakonfigurovaný ako „uzavretý“ systém, ktorý už neumožňuje rozšírenie (uložené v pamäti ROM). Windows CE je operačný systém reálneho času (RTOS). Podporuje 256 úrovní priority a používa prednostne dedičné priority pre prácu s procesmi. Neskoršie použitie vlákien prispelo k zvýšeniu výkonu.
Prvá verzia, ktorá bola známa v priebehu vývoja pod kódovým menom Pegasus pomohla k vytvoreniu palmtopu, predovšetkým vďaka malým nárokom na pamäť. Od tej doby sa Windows CE vyvinul v operačný systém reálneho času. Veľa operačných systémov je založených na jadre systému Windows CE, ako napríklad Microsoft AutoPC, Pocket PC 2000, Pocket PC 2002, Windows Mobile 2003, Windows Mobile 2003 SE, 5.0 Windows Mobile, Windows Mobile 6.x, Smartphone 2002 a Smartphone 2003.
Charakteristickou črtou systému Windows CE v porovnaní s inými operačnými systémami spoločnosti Microsoft je, že veľké časti systému sú ponúkané niektorým spoločnostiam v podobe zdrojového kódu, aby mohli systém prispôsobiť hardvéru. Platforma Builder (integrované prostredie pre Windows CE) ponúka niekoľko komponentov v podobe zdrojového kódu aj pre širokú verejnosť, avšak iné sú stále distribuované iba v binárnej podobe.
Základná škola (Košice, Požiarnická 3)

Základná škola Požiarnická je základná škola v Košiciach na ulici Požiarnická. Škola má dlhoročnú tradíciu športovej školy. Zameriava sa na rozvíjanie jazykovej spôsobilosti žiakov, osvojenie základov matematiky a jej aplikácie v praxi, osvojenie práce s informačnými technológiami, pohybovú a športovú prípravu, ale aj na ochranu životného prostredia.
História.
Základná škola na Požiarnickej ul. 3 v Košiciach nadväzuje na históriu "ZŠ na Kalininovej ulici 2". Do novostavby na Požiarnickej ulici bola presťahovaná v školskom roku 1976/1977. Slávnostné otvorenie novej školy bolo 1. septembra 1977. 1. - 4. ročník navštevovalo 420 žiakov, 5. - 9. ročník 290 žiakov, spolu teda 710 žiakov. Zaradila sa medzi prvé školy so štatútom športových tried v roku 1982. Nachádza sa v mestskej časti Košice - Juh, okrese Košice IV, pri mestskej požiarnickej stanici. Prvým riaditeľom školy bol Mgr. Ján Mitrík (1977–1988).
Vedenie školy.
Úspechy.
V rokoch 1986 – 2002 sa žiaci športových tried osemnásťkrát umiestnili na prvom mieste v medzinárodných halových súťažiach pod vedením trénerov Ujhely, Vankovič, Lipnický, Berta a Saxa.
Projekty.
Škola je zapojená do projektu "Infovek", "Otvorená škola", "Škola podporujúca zdravie", "Environmentálny projekt – Naše jazierko", "Modernizácia školstva" a "Ďalšie vzdelávanie učiteľov Informatiky".
Známi absolventi.
Medzi významných absolventov školy patria:
Kamil Čontofalský, Juraj Beňo, Vladimír Cifranič, Milan Čvirk, Martin Daňko, Martin Hloušek, Vladimír Janočko, Marián Juhás, Marián Kelemen, Martin Lipčák, Jozef Majoroš, Marcel Majoroš, Tomáš Medveď, Ľubomír Rusinko, Radoslav Školník, Ondrej Tóth, Rudolf Urban, Radoslav Zabavník, Marek Sapara.
Adriana Kmotríková – Kurucová, Andrea Belányiová, Aneta Parišková, Anna Mihalčinová, Dárius Haraksín.
Aplikačná vrstva

Aplikačná vrstva ("application layer") je siedma a posledná vrstva referenčného OSI modelu. Jej funkciou je sprostredkovávať a poskytovať služby aplikáciám. Aplikačný program komunikuje s príslušným protokolom, aby mohol prijať dáta alebo ich odoslať upravujúc ich do požadovanej podoby. Aplikačná vrstva definuje množstvo protokolov, pomocou ktorých sa dorozumievajú aplikácie.
Ogg

Ogg je otvorený multimediálny kontajnerový formát. 
Dátový formát Ogg, bol vytvorený ako slobodný formát pre digitálne multimédia, ktorý nie je obmedzený softvérovými patentmi a umožní
efektívne ukladať alebo streamovať multimediálne obsahy. Práve streaming médií je silná stránka formátu Ogg. Všetko čo obsahuje Ogg kontajner je možné streamovať bez ďalších úprav, na rozdiel od ostatných formátov ktoré sa nedajú streamovať (napr. MP4) alebo ktoré sa dajú streamovať len po úprave (napr. matroska).
Formát Ogg je definovaný v RFC 3533 a jeho MIME typ application/ogg v RFC 3534, a spadá pod BSD licenciu. 
Vývoj je spravovaný nadáciou Xiph.org, ktorá zodpovedá aj za vývoj jednotlivých kodekov, pomocou ktorých je komprimovaný multimediálny obsah kontajnera.
Kodeky Ogg.
Keďže Ogg je len multimediálny kontajner ktorý umožňuje zabaliť do jedného súboru rozličné typy dát, na komprimáciu 
multimediálnych dát sú potrebné kodeky. Ogg umožňuje zabaliť rozličné formáty napr. MPEG-4, MP3 atď., 
ale väčšinou sa používa s nasledovnými slobodnými kodekmi spravovanými nadáciou Xiph.org:
DDR2 SDRAM

DDR2 SDRAM sú priamymi nástupcami DDR SDRAM. Pracovné frekvencie sú v rozmedzí 400 - 1200 MHz. Výhodou oproti DDR je možnosť lepšieho prístupu k nastaveniam frekvencie ako aj časovania prostredníctvom BIOSu. DDR2 pamäte dokážu pracovať v zapojení SINGLE ale aj DUAL Chanel. Toto pripojenie je viac odporúčané kvôli rýchlosti. Väčšina DDR2 pamätí sa vyrába už s pasívnymi medenými chladičmi po celom povrchu modulu.
Parametre pamätí.
Štandard JEDEC.
Je to nastavenie, pri ktorom by nemalo dôjsť k zničeniu pamätí alebo iných pamätí a ktorým sa štandardizuje továrenské nastavenie pamätí.
Štandardná frekvencia pamätí je do 1066 MHz.
Neštandardné pamäte.
Frekvencia 1200 MHz je zatiaľ maximálna normálna rýchlosť predávaných pamätí (pretaktovaním je možné ísť vyššie). Potom už hlavne nastupujú DDR3 pamäti s frekvenciou presahujúcou 2 GHz.
Českomoravská liga

Českomoravská liga bola hokejová ligová súťaž hraná na území Protektorátu Čechy a Morava v rokoch 1939 – 1944.
Sezóna 1939/40.
Základom ligy boli župné majstrovstevá. Víťazi 10 žúp a dvoch oblastí stredočeskej župy boli rozdelení do štyroch skupín po troch mužstvách, víťazi týchto skupín zohrali záverečnú súťaž o titul systémom každý s každým po jednom vzájomnom zápase.Zo športového hľadiska sa žiadne veľké prekvapenie nekonalo: mužstvo LTC Praha potvrdilo svoju predvojnovú prevahu a s prehľadom zvíťazilo. 
Sezóna 1940/41.
Základom ligy boli opäť župné majstrovstvá. Víťazi 13 žúp a troch oblastí stredočeskej župy hrali Zväzový pohár, 6 najlepších z tejto súťaže hralo záverečnú súťaž o titul systémom každý s každým po jednom vzájomnom zápase.
Prekvapením bolo víťazstvo I. ČLTK Praha nad doteraz neporaziteľným LTC Praha 2:1, čím získal I. ČLTK Praha jediný majstrovský titul v histórii.
Sezóna 1941/42.
6 účastníkov spolu hralo systémom každý s každým po jednom vzájomnom zápase.
Namiesto zostupujúceho SK Velké Popovice hral víťaz zväzového pohára AC Stadion České Budějovice – bol tak zavedený priamy zostup z ligy a kvalifikácia o postup do ligy. 
Sezóna 1942/43.
6 účastníkov spolu hralo systémom každý s každým po jednom vzájomnom zápase.
Namiesto zostupujúceho SK Horácká Slavia Třebíč hral víťaz zväzového pohára SK Podolí.
Tímy LTC Praha a I. ČLTK Praha v súťaži neprehrali.
Sezóna 1943/44.
Posledný odohratý ročník súťaže.
6 účastníkov spolu hralo systémom každý s každým po jednom vzájomnom zápase.
Namiesto zostupujúceho SKZL Vítkovice hral víťaz zväzového pohára SK Libeň. 
Sezóna 1944/45.
Pre túto sezónu prebehla pomerne zložitá kvalifikácia, pretože sa plánovalo rozšírenie ligy na 8 účastníkov. Účasť malo zaistenú prvých 5 mužstiev z minulej sezóny, o zvyšné 3 miesta sa bojovalo v kvalifikácii. Súťaž však nebola zohratá v dôsledku vojnových udalostí.
Tom Clancy

Thomas Leo Clancy Jr. (* 12. apríl 1947, Baltimore, Maryland, Spojené štáty – † 1. október 2013, Baltimore) ) bol americký spisovateľ, ktorý sa preslávil najmä technicky detailnými príbehmi z prostredia špionáže a armády zasadenými do obdobia počas a po studenej vojne, rovnako ako sériou hier. Taktiež bol spoluvlastníkom Baltimore Orioles, tímu v prestížnej americkej súťaži Major League Baseball. Oficiálne zastával pozíciu podpredsedu.
Život.
Narodil sa v Baltimore v štáte Maryland. Navštevoval Loyola Blakefield v Towsone, kde maturoval v roku 1965. Promoval v roku 1969 na Loyola College v Baltimore v odbore anglická literatúra. Túžil slúžiť v armáde, no neprešiel požadovaným testom zraku ROTC. Než začal písať viedol nezávislú poisťovaciu agentúru. 
V roku 1993 sa pripojil k skupine investorov a kúpili Baltimore Orioles od Eliho Jacobsa. V roku 1998 dosiahol dohodu o kúpe Minnesota Vikings, avšak musel sa jej vzdať kvôli výdavkom spojeným s rozvodom.
Dňa 26. júna 1999 sa oženil s novinárkou Alexandou Marie Llewellyn, sesternicou Colina Powella, ktorý ich zoznámil.
V 2008 kúpil francúzsky tvorca hier, spoločnosť Ubisoft, práva používať Clancyho meno v súvislosti s hrami a podobnými produktami, ako filmy alebo knihy.
Bibliografia.
Romány Hon na ponorku (The Hunt for Red October), Vysoká hra patriotov (Patriot Games), Jasné nebezpečenstvo (Clear and Present Danger) a Najhoršie obavy (The Sum of All Fears) boli sfilmované. Clancyho najznámejšiu postavu, Jacka Ryana, si zahrali herci Alec Baldwin, Ben Affleck a Harrison Ford, ďalšiu z jeho postáv, Johna Clarka, napr. Willem Dafoe alebo Liev Schreiber. Prvý román zo série Operačné centrum (Op-Center) bol vydaný v 1995 ako miniséria televízie NBS s rovnomenným názvom s Harrym Hamlinom v hlavnej úlohe. Aj keď miniséria nepokračovala, Clancy napísal niekoľko pokračovaní úspešného románu, aj keď s pôvodným románom mali spoločný iba názov a hlavné postavy.
V románe "Tigrie zuby" ("The Feath of the Tiger") Clancy ako hlavné postavy predstavil syna Jacka Ryana, Jacka Ryana (Jr.), a jeho dvoch synovcov.
Clancy napísal niekoľko kníh literatúry faktu o rôznych častiach ozbrojených síl Spojených štátov (zoznam literatúry faktu nižšie v článku). Niekoľko ďalších iných autorov vyšlo pod Clancyho menom, ďalej rozvíjajúc príbehy Clancyho diel:
Andrea Pisano

Andrea Pisano (* cca 1290, Pontedera pri Pise – cca 1348, Orvieto), známy aj ako Andrea da Pontedera, bola taliansky sochár, zlatník a architekt.
Život.
Pisano sa najskôr vyučil za zlatníka. Jeho učiteľom bol Mino di Giovanni, okolo roku 1300, a pracoval s ním na skulptúre pre kostol "Santa Maria della Spina" v Pise, i inde.
Jeho štýl najviac ovplyvnil Giotto di Bondone.
Je tvorcom bronzových dverí Baptistéria San Giovanni vo Florencii s výjavmi zo života Jána Krstiteľa. S prácou začal v roku 1330 a dokončil ju v roku 1336.
Dvere pozostávajú z radu malých kvadratický tabúľ. Spodné obsahujú jednotlivé postavy cností a zvyšné scény zo života Jána Krstiteľa.
V roku 1340 sa stal staviteľom Dómu vo Florencii, kde vytvoril viacero Giottom di Bondone navrhnutým mramorových skulptúr.
V roku 1347 sa stal staviteľom katedrály v Orvieto.
Pracoval na fasáde, ktorú začal Lorenzo Maitani, a vytvoril mramorovú sochu Panny Márie.
Táto fasáda a bronzové dvere baptistéria vo Florencii sú najznámejšie Pisanove diela.
Pisanovym hlavným žiakom bol Andrea di Cione, viac známy Orcagna. Ďalším jeho známym žiakom bol Giovanni di Balduccio.
Andrea Pisano mal dvoch synov, Nina a Tommasa. Obaja, hlavne starší Nino, pokračovali v jeho práci staviteľa dómu v Orvieto.
Historické medzníky vývoja indexu Dow Jones Industrial Average

Tento článok je zhrnutím historických medzníkov uzatváracích hodnôt amerického akciového indexu Dow Jones Industrial Average. Z počiatočnej otváracej hodnoty 40,94 z 26. mája 1896 hodnota indexu napriek niekoľkým obdobiam poklesu vytrvale rástla. 
Míľniky najvyšších a najnižších hodnôt.
Ako väčšina ukazovateľov vývoja akciového trhu, aj Dow Jones zažil niekoľko období všeobecného rastu ako aj poklesu a stagnácie. Býčí trh je symbolom vzostupu cien akcií, naopak medvedí trh je symbolom poklesu. Wall Street všeobecne označuje obdobie medvedím trh, keď hodnoty hlavných akciových indikátorov klesnú o 20% pod svoje historické maximá. 
Existujú dva typy býčieho trhu. "Sekulárny býčí trh" je obdobím, kedy index vytrvalo prekračuje svoje historické maximá, pričom sa objavujú len krátke obdobia korekcií, ako napríklad v 90. rokoch a môže trvať až 15 rokov. "Cyklický býčí trend" je obdobím, keď index dosahuje 52-týždenné, alebo medziročné maximá a mnoho krátkych historických vrcholov, nasledovaných prudkými poklesmi, ako napríklad na počiatku 70. rokov. Obyčajne sa objavuje vo vnútri dlhodobejšieho medvedieho trhu a trvá približne 3 roky.
Sekulárne býčie a medvedie trhy zaznamenané indexom od jeho predstavenia:
Míľniky rastu hodnoty.
Tabuľka 100 bodových míľnikov rastu uzatváracích hodnôt indexu: 
1
Svetový pohár v behu na lyžiach 2009/2010

Svetový pohár v behu na lyžiach 2009/2010 - je 29. ročník Svetového pohára v behu na lyžiach. Začiatok tohto ročníka bol 21. novembra 2009 v nórskom Beitostølene a jeho koniec je naplánovaný na 21. marec 2010 vo švédskom Falune. Minulosezónne triumfy budú obhajovať 23-ročný Švajčiar Dario Cologna a o tri roky staršia Poľka Justyna Kowalczyková. V programe SP 2009/2010 je celkovo 34 pretekov, teda iba o jedny menej ako v predchádzajúcom ročníku. TdS bude mať však až osem pretekov, teda o jeden viac ako v uplynulej sezóne.
Vrcholom sezóny budú zimné olympijské hry v kanadskom meste Vancouver
Juhozápadné turkické jazyky

Juhozápadné turkické jazyky (iné názvy: oghuzské jazyky, oguzské jazyky, južné turkické/juhoturkické jazyky, turkménske jazyky, (chaladžština a) západotürkütské jazyky) sú najväčšia skupina turkických jazykov. Hovorí nimi viac než 110 miliónov ľudí od Balkánskeho polostrova až po Čínu. Oghuz znamená v staroturkičtine 30 v zmysle 30 kmeňov.
Zoznam a delenie.
Pozri v článku turkické jazyky.
Anchises (mytológia)

Anchises alebo Anchisés alebo Anchísés (starogr. Ἀγχίσης – Anchises/ iný prepis: Anchísés, Anchisés; ) bol dardanský kráľ, syn kráľa Kapya a jeho manželky Themidy.
I keď jeho podobu poznáme iba z vyobrazení, na ktorých je v pokročilom veku ako krehký starec, v mladosti vynikal mužnou krásou. Zaľúbila sa doňho sama bohyňa lásky Afrodita, s ktorou mal neskôr syna Aineia, známeho hrdinu trójskej vojny.
Spočiatku sa pri napadnutí Tróje achájskym vojskom zachoval neutrálne a kráľovi Priamovi, napriek tomu, že ho s ním spájali príbuzenské väzby, neprišiel na pomoc.
Dočkal sa v zdraví konca vojny, keď ho z horiacich trosiek mesta spolu s vnukom Askaniom zachránil jeho syn. Vyniesol ho na vlastných ramenách a spolu so skupinou zachránených druhov odplávali z pobrežia na ďalekú cestu, ktorú jeho synovi určili bohovia a osud.
Do svojej novej vlasti sa však už nedostal, pretože počas zastávky na Sicílii zomrel. V mytológii sa s ním stretávame naposledy, keď po smrti sprevádzal svojho syna Hádovou ríšou zomrelých.
Vzhľadom na početné umelecké zobrazenia posledných chvíľ hynúcej Tróje a úteku jeho syna, býva aj Anchises častým námetom maliarskych a sochárskych diel. Zrejme najvýstižnejšie daný okamih zachytil vo svojom súsoší "Aineias zachraňuje Anchisa a Askania z horiacej Tróje" Gian Lorenzo Bernini.
Maliarskych diel s postavou Anchisa nesúceho sa na Aineiových pleciach je rovnako veľké množstvo, napr. diela Federica Barocciho, Charlesa-André van Loo, Charlesa Errarda a ďalších. Historickú analógiu môžeme vidieť na freske "Požiar v Borgo" od renesančného umelca Raffaela vo vatikánskom Apoštolskom paláci. Ako sprievodca svojho syna po ríši zomrelých, vystupuje i vo Vergiliovej "Aeneide".
Askanios

Askanios (, ), bol syn trójskeho hrdinu Aineia a jeho manželky Kreúsy, zakladateľ Alby Longy, z ktorej vzišiel Rím.
Na rozdiel od iných postáv gréckej mytológie o jeho pôvode existujú tri verzie - grécka, rímska a historická. Podľa gréckej boli jeho rodičmi Aineias a Kreúsa, podľa rímskej, v ktorej vystupuje pod rímskym menom "Iulus" bola jeho matkou druhá Aineiova manželka Lavinia, s ktorou sa oženil v novej vlasti. Historici sa zasa domnievajú, že Askanios a Iulus sú dve rozdielne postavy a každá z nich má inú matku (Askanios Kreúsu a Iulus Laviniu).
V mýtoch sa objavuje až v okamihu úteku jeho otca a starého otca Anchisa z horiacej Tróje a nalodení sa na pobreží na narýchlo zbudované lode. Tie ich po strastiplnej ceste doviezli do novej vlasti - Itálie, kde mal jeho otec podľa príkazu bohov založiť nové mesto a zabezpečiť tak pokračovanie rodu.
Cestou sa Aineias so svojimi druhmi zastavil v Kartágu kde vládla kráľovná Dídó. Od prvého okamihu si Askania obľúbila a často ho brávala na kolená a hrala sa s ním. Pri jednej z takýchto chvíľ ju Askanios jemne pichol hrotom jej šípu v blízkosti srdca. Nikto si to nevšimol, ale Dídó sa v tom okamihu zaľúbila do Aineia. Neskôr vysvitlo, že na kolenách nesedel ozajstný Askanios, ale Erós, premenený na Aineiovho syna.
Askanios prevzal po svojom otcovi vládu v meste Lavinium a pod rímskym menom Iulus sa stal zakladateľom rodu, od ktorého odvodzoval svoj pôvod Gaius Iulius Caesar.
Rovnako ako jeho starý otec a otec i Askanios býva častým námetom výtvarných diel, zachytávajúcich udalosť ako vedený za ruku svojím otcom uteká pred plameňmi horiacej Tróje.
Svetový pohár v behu na lyžiach 2009/2010 – muži

Svetový pohár v behu na lyžiach 2009/2010 mužov je 29. ročník Svetového pohára v behu na lyžiach. Začiatok tohto ročníka bol 21. novembra 2008 a jeho koniec je naplánovaný na 21. marca 2009 vo švédskom Falune.
Karol Viest

Karol Viest (* 18. júl 1844, Revúca – † 30. január 1903, Myjava) bol pedagóg, profesor revúckeho gymnázia a učiteľ cirkvi myjavskej.
Životopis.
Pedagóg, pôsobil v Myjave po zatvorení slovenského gymnázia v Revúcej s ním prišiel nový duch do škôl, moderná pedagogika, je známy svojou spolkovou činnosťou – ovocinárstvo, zakladateľ hasičského spolku. 
Profesor Slovenského gymnázia veľkorevúckeho a učiteľ cirkvi myjavskej (nápis z pomníka).
Struhy

Sídlisko Struhy je sídlisko na severnom cípe mestskej časti Krásno nad Kysucou (stred), pričom tu žije väčšina jeho obyvateľov. Vo vyše 500 bytoch a na 3 predmestiach tohoto sídliska žilo na konci roku 2010 okolo "2.500" obyvateľov.
História sídliska a vybavenosť.
Sídlisko bolo projektované na konci 60. rokov 20. storočia pre čoraz zväčšujúci sa počet zamestnancov podniku Drevina n.p. Krásno nad Kysucou - Oščadnica. Pôvodne malo na sídlisku stáť 30 bytových domov, z ktorých sa nakoniec schválila výstavba 25 aj pre JRD Krásno nad Kysucou aj pre Drevinu. Prvé práce na sídlisku začali v roku 1970, kedy z blízkej panelárne boli dovážané prvé panely na výstavbu prvých vežiakov. Prvé byty skolaudovali v roku 1974 a v nich dostali nové bývanie stovky mladých rodín z blízkeho podniku. Zároveň s výstavbou nového sídliska prišiel na rád aj výstavba nového Zdravotného Strediska pre Krásno nad Kysucou, ktoré otvorili v roku 1972. Spolu so zdravotným strediskom a lekárňou sa vybudovali aj predmestia s robotníckymi domami "Struhy II" a 9. mája. 
Keďže na začiatku 80. rokov už ľudia potrebovali ďalšie byty, tak sa postavili ďalšie blokové jednotky na ulici 1. mája. Tie skolaudovali v roku 1983 aj pre niekoľkých obyvateľov zatopených obcí Riečnica a Harvelka, kvôli výstavbe vodnej nádrže Nová Bystrica. Sídlisko potom dostalo menšie obchody so službami, vznikli rôzne obchodíky na ulici 1. mája ako napr. "Školáčik", Tipos, "Ľudovečka", mäsiarstvo, "Lapek" a iné. 
Zároveň bol na začiatku 90. rokov po páde komunizmu otvorený dlho očakávaný obchod "Kyszdroj" pod obchodom s textilom, dnešná predajňa s elektronikou AUTOOMEGA. Na konci 90. rokov bola schválená výstavba dvoch bytových domov ešte na ulici Struhy I. Tieto bytové jednotky skolaudovali na začiatku roku 2003. V roku 2010 už Mestská kotolňa zastavila prevádzku vykurovania pomocou pary z hlavnej kotolne a tak mesto začalo novým spôsobom dodávať kotolňu každým bytovým domom, ktoré vlastnú kotolňu nemali. V dnešnej dobe na sídlisku otvorili supermarket Tesco hneď medzi ulicami Mládežnícka a 1. mája. Nová výstavba bytových domov už nie je plánovaná z dôvodu dostavania celej oblasti predmestiami a bytovými jednotkami.
Ulice: "Struhy I", "Struhy II", "9.mája", "MUDr. Hálka", "Násypy (časť)", "Mládežnícka", "1. mája (časť)", "Lesnícka (hraničná ulica so Starým Krásnom)".
Ping

Program ping (angl. Packet InterNet Groper) umožňuje preveriť funkčnosť spojenia medzi dvoma sieťovými rozhraniami (počítača, sieťového zariadenia) v počítačovej sieti, ktorá používa rodinu protokolov TCP/IP. Ping pri svojej činnosti periodicky odosiela IP datagramy a očakáva odozvu protistrany (zariadenia). Pri úspešnom získaní odpovede vypíše dĺžku odozvy (latencie) a na záver štatistický súhrn. Trvanie odozvy sa vypisuje v milisekundách.
Opis činnosti.
Parametrom programu codice_1 je doménové meno alebo IP adresa sieťového rozhrania, ktorého dostupnosť chceme preveriť. Ak je uvedené doménové meno, je najprv preložené pomocou DNS na IP adresu. Program používa správy „Echo Request“ (typ 8, výzva) a „Echo Reply“ (typ 0, odpoveď) protokolu ICMP. Výzvy sa odosielajú na cieľovú IP adresu a v stanovenom limite sa očakáva odpoveď (typicky 3 sekundy). Jednotlivé výzvy obsahujú čísla (icmp_seq), podľa ktorých možno identifikovať jednotlivé odpovede alebo ich stratu. Program priebežne vypisuje, ktoré odpovede už prišli a s akým oneskorením (latenciou).
Sieťové umiestnenie môže byť server, počítač, sieťová tlačiareň, spojené cez internet alebo LAN.
Externé odkazy.
Meranie pingu z prehliadača.
Meranie pingu (odozvy) môžete na týchto webových stránkach:
Zoznam najväčších denných zmien indexu Dow Jones Industrial Average

Tento článok je zoznamom najväčších denných zmien v hodnote indexu Dow Jones Industrial Average.
Najväčšie bodové zmeny.
Prvé štyri tabuľky zobrazujú najväčšie zmeny hodnoty medzi uzatváracím kurzom daného dňa a uzatváracím kurzom dňa predchádzajúceho. Nejde o zmeny v rámci jedného dňa (intra-day volatilitu).
Najväčšie percentuálne zmeny.
Niektoré zdroje uvádzajú stratu -24,39% (z 71,42 na 54,00) zo dňa 2. decembra 1914 a stavajú ju tak na vrchol zoznamu najväčších percentuálnych strát. Newyorská burza vtedy otvorila obchodovanie po vyše štyri a pol mesačnej prestávke, ktorá trvala od 30. júla 1914 a Dow v skutočnosti v tento deň rástol rádovo v hodnote niekoľko percent (z 71,42 na 74,56). Zjavný pokles však je zaznamenaný z dôvodu revízie hodnôt indexu, pri ktorej boli retroaktívne zmenené hodnoty uzávierky v tento deň, nie však dní pred pauzou. Táto zmena teda nebola skutočnou stratou, stáva sa tak len nominálnym vyjadrením diskontinuity v histórii indexu.
Najväčšie výkyvy počas jedného obchodného dňa.
Tábuľka je zoznamom najväčších výkyvov hodnoty indexu v rámci jedného obchodného dňa od roku 1987. Ako ukazuje stĺpec "Čistá zmena", 13 z 20 najväčších výkyvov bolo zaznamenaných v dňoch, kedy hodnota indexu poklesla, kým len v 7 prípadoch došlo k nárastu. 9 z 10 najväčších intra-day výkyvov sa objavilo počas svetovej finančnej krízy započatej v roku 2008 a žiadny z tabuľky sa neobjavil pred rokov 2000. V dňoch najväčšej paniky na trhoch, v období od 29. septembra do 1. decembra 2008 sa objavuje 9 najväčších výkyvov (zároveň aj 15 z 20 najväčších).
Hundovo pravidlo maximálnej multiplicity

Hundovo pravidlo maximálnej multiplicity alebo Hundovo pravidlo je empirické pravidlo kvantovej fyziky hovoriace o tom, že stabilita atómu sa zvyšuje so stabilitou celkového spinu. Objavil ho nemecký fyzik Friedrich Hund v roku 1925.
Orbitály atómu sú obsadzované vždy párom elektrónov, no pokiaľ sa na určitej hladine vyskytuje degenerovaný orbitál (napr. p, ktorý je trojnásobne degenerovaný: px, py, pz), elektróny najskôr zaplnia všetky tri orbitály a až následne sa začnú párovať. Toto pravidlo priamo súvisí s elektrostatickým odpudzovaním páru elektrónov, ktorý má vyššiu energiu ako jednotlivé elektróny stabilita systému je výhodnejšia, ak má nižšiu celkovú energiu. Multiplicita je vlastne počet nespárených elektrónov + 1.
Bezúčelový úver

Bezúčelový úver je každý úver, ktorého využitie netreba veriteľovi doložiť. Tento typ úveru sa niekedy označuje ako úver (pôžička) na čokoľvek.
Medzi špeciálne bezúčelové úvery patrí: